**CROATIA AIRLINES d.d.**

Bani 75b, Buzin

Zagreb

POZIV

Na temelju članka 277. Zakona o trgovačkim društvima i članka 31. Statuta Croatia Airlines d.d. ( u daljnjem tekstu: Društvo), Uprava saziva

**REDOVITU GLAVNU SKUPŠTINU**

**Croatia Airlines d.d. koja će se održati dana 9.7. 2019. s početkom u 11:00 sati u sjedištu Društva, Bani 75b, Buzin, 10010 Zagreb**

Za Glavnu skupštinu Croatia Airlines d.d. utvrđuje se sljedeći

**DNEVNI RED**:

1. Izbor predsjednika Glavne Skupštine
2. Godišnje izvješće Uprave o stanju Društva za 2018. godinu
3. Izvješće Nadzornog odbora o obavljenom nadzoru vođenja poslova Društva u 2018. godini i ispitivanja financijskih izvješća
4. Donošenje odluke o pokriću gubitka ostvarenog u 2018. godini
5. Donošenje odluke o davanju razrješnice Upravi za 2018. godinu
6. Donošenje odluke o davanju razrješnice članovima Nadzornog odbora za 2018. godinu
7. Donošenje odluke o imenovanju revizora za 2019. godinu

PRIJEDLOZI ODLUKA:

Uprava i Nadzorni odbor, a pod točkom 7 Nadzorni odbor, predlažu da Glavna skupština Društva donese sljedeće odluke:

**Ad. 1 Prijedlog odluke o izboru predsjednika Glavne skupštine:**

Za predsjednika Glavne skupštine bira se ministar Oleg Butković.

**Ad. 4. Prijedlog odluke o pokriću gubitka ostvarenog u 2018. godini**

U skladu s odredbom članka 441. Zakona o trgovačkim društvima, gubitak poslovne 2018. godine u iznosu od **82.937.000,69** **kn** pokrit će se iz ostalih rezervi Društva u cjelokupnom iznosu.

**Ad. 5. Prijedlog odluke o davanju razrješnice Upravi za 2018. godinu:**

Daje se razrješnica Upravi Društva za 2018. godinu.

**Ad. 6. Prijedlog odluke o davanju razrješnice članovima Nadzornog odbora za 2018. godinu:**

Daje se razrješnica predsjedniku i članovima Nadzornog odbora Društva za 2018. godinu.

**Ad. 7. Prijedlog odluke o imenovanju revizora za 2019.**

Za revizora Društva za 2019. godinu imenuje se revizorska tvrtka KPMG Croatia d.o.o.

**OBAVIJEST DIONIČARIMA:**

Za broj glasova koji pojedinom dioničaru pripada na Glavnoj skupštini, kao i za pitanje statusa dioničara, mjerodavno je stanje u depozitariju Središnjeg klirinško depozitarnog društva 7 dana prije održavanje Glavne skupštine.

Materijali koji služe kao podloga za odlučivanje stavljaju se na uvid dioničarima u prostorijama Društva na naprijed navedenoj adresi svakog radnog dana u vremenu od 9,00 do 15,00 sati.

Pravo sudjelovanja u radu Glavne skupštine dioničar može ostvarivati putem zastupnika i opunomoćenika. Dioničare mogu zastupati fizičke i pravne osobe na temelju valjane punomoći. Punomoć mora biti u pisanom obliku i mora sadržavati podatke o dioničaru, opunomoćeniku, ukupnu nominalnu vrijednost dionica i glasova kojima raspolaže, ovlast da djeluje i glasuje u ime dioničara na skupštini, te datum izdavanja i vrijeme važenja.

**Pozivaju se sudionici da dođu na Glavnu skupštinu jedan sat prije zakazanog početka radi pravovremenog popisa sudionika.**

**CROATIA AIRLINES d.d.**

**Jasmin Bajić**

**Predsjednik Uprave**